Амброзия
Амброзия (на гръцки ἀμϐροσία), според древногръцката митология, представлява твърдо или течно вещество, което боговете консумират заедно с нектар, по същия начин, по който хората използват храната и виното. Тези две специални храни/напитки поддържат божественото безсмъртие. Според Омир, гълъби носят амброзията от Далечния Запад. Тази загадъчна субстанция крие фатален риск за всеки смъртен, който се осмели да я опита. За полубоговете амброзията и нектарът са лечебно средство,но ако някой прекали с нея може да изгори. Често когато се поглъщала амброзията,тя била описвана с вкус на някаква любима храна. Вярва се, че по време на пир сред боговете харитите поднасяли амброзията.

Вижте също 
 Амрита

Древногръцка митология